b"\n_START_ARTICLE_\nNordiske agrarpartier\n_START_PARAGRAPH_\nDe nordiske agrarpartier, nutidens nordiske centerpartier eller datidens nordiske bondepartier er agrariske politiske partier, som tilh\xc3\xb8rer en politisk tradition, som er speciel for de nordiske lande. De positionerer sig selv som v\xc3\xa6rende i centrum af det politiske spektrum, men besidder roller, som er karakteristiske for de nordiske lande, hvilket g\xc3\xb8r det sv\xc3\xa6rt at definere dem p\xc3\xa5 konventionel, politisk ideologisk vis._NEWLINE_Disse partier er ikke-socialister og er typisk forankret i mindre virksomheder, politisk decentralisering, \xc3\xb8kologisme og sommetider ogs\xc3\xa5 skepticisme i forhold til Den Europ\xc3\xa6iske Union. Partierne har forskellige synspunkter p\xc3\xa5 det frie marked. Internationalt er de mest knyttet til Alliancen af Liberale og Demokrater for Europa (ALDE) og Liberal International._NEWLINE_Bondepartierne oplevede efter 2. verdenskrig et faldende antal b\xc3\xb8nder, hvilket fik dem til ogs\xc3\xa5 at s\xc3\xa6tte fokus p\xc3\xa5 andre omr\xc3\xa5der og segmenter i samfundet. P\xc3\xa5 dette tidspunkt \xc3\xa6ndrede de deres navne, tre af partierne \xc3\xa6ndrede navn til Centerpartiet, det finske centerparti var det sidste i 1965. I dag er de prim\xc3\xa6re agrariske partier Centerpartiet i Sverige, Venstre i Danmark, Centerpartiet i Finland, Senterpartiet i Norge og Progressivitespartiet i Island.\n_START_SECTION_\nHistorie\n_START_PARAGRAPH_\nI forhold til Kontinentaleuropa har b\xc3\xb8nderne i Norden historisk set haft en ikke-parallel grad af politisk indflydelse, hvor de ikke bare har v\xc3\xa6ret uafh\xc3\xa6ngige, men ogs\xc3\xa5 v\xc3\xa6ret repr\xc3\xa6senteret som den fjerde statsmagt i nationalforsamlinger som den svenske Riksdag. De agrariske bev\xc3\xa6gelser g\xc3\xa5r s\xc3\xa5ledes gennem \xc3\xa5rhundreder forud for arbejderbev\xc3\xa6gelsen i Sverige, Danmark, Finland og Norge._NEWLINE_Det f\xc3\xb8rste af partierne Venstre blev etableret i 1870 som et liberalt skattemodstander-bondeparti. De resterende partier opstod i begyndelsen af 1900-tallet, ansporet af indf\xc3\xb8relsen af valg og proportionel repr\xc3\xa6sentation i regionen. Finlands agrariske liga var det f\xc3\xb8rste i 1906, efterfulgt af det agrariske parti i Norge i 1915. Det svenske agrariske parti er etableret i 1921 og opstod fra det eksisterende landmandsparti og dets splittede grupper._NEWLINE_Eftersom antallet af b\xc3\xb8nder faldt i Skandinavien, s\xc3\xa5 udviklede partierne sig til at blive allemandspartier, som ogs\xc3\xa5 appellerede til v\xc3\xa6lgere i byerne. Det svenske agrariske parti skiftede i 1958 navn til Centerpartiet. De norske og finske partier indf\xc3\xb8rte det samme navn i henholdsvis 1959 og 1965.\n_START_SECTION_\nIdeologi\n_START_PARAGRAPH_\nPartiernes holdninger til det frie marked og \xc3\xb8konomisk liberalisme er forskellige. Hvor det norske Senterpartiet og det islandske Progressivitetsparti er imod \xc3\xb8konomisk liberalisering,, s\xc3\xa5 er de andre for det frie marked. Is\xc3\xa6r Venstre er for det frie marked og fokuserer p\xc3\xa5 \xc3\xb8konomisk v\xc3\xa6kst og produktivitet. Pga. denne forskel beskrives Venstre sommetider i akademisk litteratur som en halvs\xc3\xb8ster til de nordiske agrare partier. Ikke desto mindre beskriver alle partierne sig som ikke-socialister', mens de ogs\xc3\xa5 distancerer sig fra betegnelsen borgerskabspartier', som er reserveret for konservative og liberale partier._NEWLINE_De fleste af partierne har traditionelt v\xc3\xa6ret euroskeptiske i deres respektive lande._NEWLINE_Senterpartiet i Norge er det mest euroskeptiske og er modstander af medlemskab af EU, hvilket det har v\xc3\xa6ret siden 1972. Progressivitetspartiet i Island har historisk set v\xc3\xa6ret modstander af islandsk EU-medlemskab, men skiftede i januar 2009 til at v\xc3\xa6re for EU-medlemskab. Venstre i Danmark er for EU og tilh\xc3\xa6ngere af Eurozonen.\n_START_SECTION_\nPolitisk st\xc3\xb8tte\n_START_PARAGRAPH_\nEfter oprindeligt at v\xc3\xa6re st\xc3\xb8ttet af b\xc3\xb8nder f\xc3\xa5r centerpartierne i dag en mindre andel af deres stemmer fra landm\xc3\xa6nd. Det finske centerparti f\xc3\xa5r i dag omkring 10\xc2\xa0% af stemmerne fra landm\xc3\xa6nd, mens Venstre fik 7\xc2\xa0% af sine stemmer fra landm\xc3\xa6nd ved valget i 1998."